इस महीने दीप और मालपुआ दान करने से मिलता है अक्षय पुण्य, भगवान विष्णु की पूजा और व्रत से बढ़ती है समृद्धि
Donating lamps and malpua in more months gives Akshay Punya, worship of Lord Vishnu and fasting increased prosperity, अधिक मास 16 जुलाई से 17 अगस्त तक रहेगा। पुराणों में इस महीने को बहुत खास बताया गया है। इस पवित्र महीने का महत्व भगवान विष्णु ने ही बताया है। इस पवित्र महीने में भगवान विष्णु की पूजा, व्रत, स्नान-दान और ग्रंथों का पाठ करने
अधिक मास 16 जुलाई से 17 अगस्त तक रहेगा। पुराणों में इस महीने को बहुत खास बताया गया है। इस पवित्र महीने का महत्व भगवान विष्णु ने ही बताया है। इस पवित्र महीने में भगवान विष्णु की पूजा, व्रत, स्नान-दान और ग्रंथों का पाठ करने की परंपरा है। जो अक्षय पुण्य देने वाले माने जाते हैं। 
पुरुषोत्तम मास में भगवान विष्णु की पूजा के साथ व्रत भी करें। पूजा में भगवान विष्णु और लक्ष्मीजी के 12 नाम जपते हुए फूल और चंदन चढ़ाएं और तीन बार अर्घ्य दें। इससे महापूजा का फल मिलता है। 
इस महीने दोपहर में किया स्नान-दान, जप-होम, स्वाध्याय, पितृ तर्पण और देव पूजन अक्षय पुण्य देने वाला होता है। अधिक मास के कृष्ण पक्ष की चतुर्दशी, नवमी या अष्टमी को शोकनाशक व्रत करने का विधान ग्रंथों में बताया है। इन तिथियों पर व्रत करने से दुख दूर होते हैं, ऐसी मान्यता है। 
अधिक मास में दान, जप और तप करने का विधान ग्रंथों में बताया गया है। इस पवित्र महीने में श्रीमद्भागवत, रामकथा और गीता पाठ सुनने से पुण्य बढ़ता है। इन दिनों में गंगा स्नान करने से जाने-अनजाने में हुए पाप दूर हो जाते हैं।
दीपदान से कभी न खत्म होने वाला पुण्य
पुरुषोत्तम मास में सबसे खास काम दीपदान करना होता है। इस महीने में मंदिर, तुलसी, आंवले का पेड़, नदी, पोखर, कुए, बावड़ी और तालाब के किनारे दीपदान किया जाता है। इससे कभी न खत्म होने वाला पुण्य मिलता है।
तुलसी, शालग्राम और आंवला पूजन
इस पवित्र महीने में भगवान विष्णु के शालग्राम रूप की पूजा करने से महापुण्य मिलता है। इस महीने में तुलसी और आंवले के पेड़ की पूजा भी करने की परंपरा है। ऐसा करने से सुख-समृद्धि और आरोग्य मिलता है।
मालपुआ और पान का दान
पुरुषोत्तम मास में जरुरतमंद लोगों और ब्राह्मणों को मालपुआ दान करने का विशेष महत्व है। इस पवित्र महीने में गुड़ और घी से बने 33 मालपुए कांसे के बर्तन में रखकर बर्तन सहित दान करने का विधान बताया है। इससे पृथ्वी दान करने जितना पुण्य मिलता है। ये दान हर दिन न कर पाएं तो कृष्ण पक्ष की अष्टमी, नवमी और चतुर्दशी को कर सकते हैं। इस महीने इलायची, लोंग, कपूर, नागरपान, कस्तूरी, जावित्री और कत्था लगाकर बनाया पान दान करने से ऐश्वर्य बढ़ता है। जिससे दुर्भाग्य भी सौभाग्य में बदल जाता है।